LESIN 1
Na Weiti Bi de Gud Nyus?
1. Weiti bi de nyus weh e komot fo God?
God want pipul fo enjoi laif fo grong. Bikos ih laik pipul, ih meik dis grong witi ol ting weh e dei insaid. Daso smol taim, ih go meik pipul dem fo dis grong fo enjoi beta taim weh e di kam fo bifo. Ih go finish ol sofa.
No govemen nova eva fit fo stop kain kain fait dem, sik, an dai. Bot gud nyus dei. Smol taim, God go muv ol govemen dem. Den ih go put yi oun. Ol pipul weh dey go bi onda God yi rul, dey go shidong fain, an sik e no go bi agein.
2. Wai pipul dem get fo hie dis gud nyus nau nau?
Sofa go finish taim weh God go muv ol bad pipul fo dis grong. (2 Thessalonian 1:8) Na wich taim dis wan go hapen? God yi Buk bi don tok de ting dem weh dey di wori pipul dem tudei. Ting dem weh dey di hapen tudei sho sei God yi taim fo teik akshon don nie.
3. Na weiti wi get fo du?
Wi get fo len God yi Tok fo insaid Baibul. Baibul dei lek leta weh e komot fo papa weh ih laik wi. E di tel wi hau wi fit enjoi fain laif nau an hau wi fit enjoi laif weh e no go finish fo dis grong fo taim weh e di kam. Som pipul no go laik-am fo si hau weh dey di helep yu fo sabi Baibul. Bot de blesing weh e dei fo wi bifo ova fain plenti. E no go fain sei meik wi mis-am.
LEARN OTHER THING THEM
PROGRAM FOR STUDY BIBLE
Why E Fine for Study Bible?
Bible di answer big big question them about life for plenty plenty people them for all side. You too go like for get answer for ya question them?
isl_Latn twi_Latn gla_Latn tpi_Latn tpi_Latn tpi_Latn tpi_Latn wol_Latn tpi_Latn eng_Latn eng_Latn eng_Latn eng_Latn